500 manns nýttu sér þjónustu fjöldahjálparstöðvar í í íþróttahúsinu Sunnubraut í Keflavík sem sett var upp fyrir þá sem sátu fastir í Leifsstöð vegna veðurs í gærkvöldi og nótt . Þar af gistu rúmlega 180 . Þetta kemur fram í tilkynningu frá Rauða krossinum , en það var Icelandair og Rauði krossinn sem settu miðstöðina upp . Öllu flugi Icelandair var aflýst í gærkvöldi vegna veðurs . Alls áttu ellefu flug að fara til Evrópu og Bandaríkjanna og skömmu eftir miðnætti sátu um fjögur þúsund fastir á flugvellinum . Flestir farþeganna sem gistu í fjöldahjálparstöðinni voru á leið í flug til Bandaríkjanna . Stefnt er á að loka stöðinni um ellefu fyrir hádegi .